Joseph Paul Franklin

Joseph Paul Franklin (* 13. apríl 1950, Mobile, Alabama, USA† 20. november 2013, Bonne Terre, Missouri) bol americký sériový vrah a neonacista, ktorý v rokoch 1977 až 1980 spáchal niekoľko vrážd pri ktorých sa zameriaval najmä na medzirasové páry.

V roku 1978 postrelil vydavateľa Larryho Flynta. K svojmu činu sa prihlásil dobrovoľne po tom, ako bol v USA uvedený film Miloša Formana Ľud verzus Larry Flynt. Priznal sa, že impulzom k streľbe bola fotografia v časopise Hustler, na ktorej súložil beloch s černoškou (Franklin bol členom rasistického Kukluxklanu). Po priznaní požiadal o trest smrti. Bol popravený smrtiacou injekciou vo väznici v Bonne Terre v štáte Missouri 20. novembra 2013.

Iné projekty

Externé odkazy 
 Murderpedia.org: Joseph Paul Franklin

Neonacisti
Sérioví vrahovia USA
Atentátnici
Zločinci
Popravení smrtiacou injekciou